11 Ya boraro, ge Jehofa a re fenyeka, o lekola ka kelohloko, a tsoma botse. Ka mohlala, ge Jehofa a be a laela gore leloko ka moka la bohlanogi la Kgoši Jerobeama le be le swanetše go fedišwa, O ile a laela gore o tee feela wa barwa ba kgoši, e lego Abia a bolokwe ka mo go swanetšego. Ka baka la’ng? “Ké yêna fela a hweditšwexo à na le tše di kxahlaxo Morêna Modimo wa Isiraele.” (1 Dikxoši 14:1, 10-13) Ge e le gabotse, Jehofa o ile a lekola pelong ya lesogana leo gomme a hwetša ‘tše di mo kgahlago’ moo. Go sa šetšwe gore tše di mo kgahlago tšeo e be e le tše nyenyane gakaakang, Jehofa o ile a hwetša e le tše bohlokwa gore di ngwalwe ka Lentšung la gagwe. O ile a ba a di putsa, a bontšha tekanyo e swanetšego ya kgaugelo go setho seo sa lapa la bohlanogi.